0(粤拼:ling4,英文:zero)系一个数[1],系 -1 同 1 之间嘅整数,系头一个自然数,0即系冇嘢.0唔系正数,亦都唔系负数.
集合论入边,0定义做空集,符号∅.
零(配搭其他简写或繁写中文数目字都得)
〇(只可配搭其他简写中文数目字)[注 1]
0唔系正数,亦都唔系负数,位于座标嘅原点.
大部分领域承认0系自然数,但有啲领域就唔承认,例如数论.
0既唔系质数亦唔系合成数.
0系一个完全平方数.
0系一个偶数,因为0除以2,余数系0.
0非正非负,0嘅相反数同绝对值都系佢本身.
0乘以任何一个实数都等于0,0加上任何一个实数都等于𠮶个实数.
0唔可以做对数嘅底.但系以唔系0嘅数做底嘅话,呢个数嘅0次方就等于1.
0嘅正数次方等于0,0嘅负数次方系冇定义嘅.